Lindsija Vona

**Lindsija Karolīna Vona** (; dzimusi **Lindsija Kildova** (*Lindsey Kildow*)  Sentpolā, Minesotas štatā, ASV) ir amerikāņu kalnu slēpotāja. Viņa ir 2010. gada Vankūveras olimpisko spēļu uzvarētāja nobraucienā, kā arī izcīnījusi divas zelta medaļas Pasaules čempionātos un 4 reizes uzvarējusi Pasaules kausa kopvērtējumā. Par viņu vairāk Pasaules kausu (5 reizes) ir ieguvusi tikai tautiete Mikeila Šifrina. Ar 84 uzvarām atsevišķos Pasaules kausa posmos un 140 vietām pirmajā trijniekā L. Vona ir visu laiku otrā sekmīgākā kalnu slēpotāja, atpaliekot vienīgi no M. Šifrinas.

## Karjera
Pasaules kausa posmos piedalījusies kopš 2000. gada. L. Vona ir četrkārtēja (2007.—2008., 2008.—2009., 2009.—2010., 2011.—2012. gada sezonas) Pasaules kausa kopvērtējuma uzvarētāja. 2008. gadā viņa bija pirmā amerikāņu kalnu slēpotāja, kas izcīnījusi šo balvu. Atsevišķos Pasaules kausa posmos uzvarējusi 82 reizes.

L. Vona ir piedalījusies 2002. gada olimpiskajās spēlēs Soltleiksitijā un 2006. gada olimpiskajās spēlēs Turīnā, tomēr medaļas tajās neizcīnīja (labākā vieta Soltleiksitijā — 6., Turīnā — 8.). 2010. gada Vankūveras olimpiskajās spēlēs L. Vona piedalījās visos piecos sacensību veidos, kuros visos tika iekļauta starp pretendentēm uz uzvaru. Viņai izdevās izcīnīt zeltu jau pirmajā disciplīnā — nobraucienā, bet pēc tam ieguva vēl tikai vienu medaļu — bronzu supergigantā. Pārējās disciplīnās veicās ievērojami sliktāk — kombinācijā pēc uzvarēta nobrauciena L. Vona krita slalomā, tāpat viņa izstājās arī milzu slaloma (krita un salauza pirkstu) un slaloma sacensībās.

2013. gada Pasaules čempionāta pirmajā dienā supergiganta trasē L. Vona krita un guva smagu ceļgala krustenisko saišu traumu, kā rezultātā nevarēja startēt ne šīs sezonas turpinājumā, ne arī nākamās sezonas sākumā un bija spiesta izlaist 2014. gada ziemas olimpiskās spēles Sočos. Šo olimpisko spēļu laikā viņa strādāja kā *[[NBC News]]* korespondente. L. Vona piedalījās 2018. gada olimpiskajās spēlēs, kur izcīnīja savu trešo olimpisko medaļu — bronzu nobrauciena disciplīnā.

2019. gada 1. februārī L. Vona paziņoja, ka noslēgs sportistes karjeru. Karjeras pēdējās sacensībās viņa izcīnīja bronzas medaļu Pasaules čempionātā Orē.

2024. gada novembrī viņa paziņoja par atgriešanos sacensību apritē pēc piecu sezonu pārtraukuma. Pirmās sacensības pēc atgriešanās bija supergigants Sanktmoricā 2024. gada 21. decembrī, kur viņa ierindojās 14. vietā. 2025. gada martā sezonas finālposmā Aidaho supergigantā izcīnīja otro vietu un pirmo reizi pēc atgriešanās kāpa uz goda pjedestāla. 40 gadu vecumā viņa kļuva par vecāko sieviešu kalnu slēpotāju, kas izcīnījusi vietu uz pjedestāla Pasaules kausa posmos.  Sanktmoricā nobraucienā Vona izcīnīja savu pirmo uzvaru pēc atgriešanās un 83. karjerā. 41 gada vecumā viņa kļuva par vecāko kalnu slēpotāju, kas uzvarējusi Pasaules kausa posmos gan sievietēm, gan vīriešiem.

Neilgi pirms  30. janvārī Pasaules kausa posmā Kransmontānā Vona piedzīvoja kritienu, un viņai konstatēja ceļgala krustenisko saišu plīsumu, tomēr sportiste pauda apņēmību startēt olimpiskajās spēlēs. Pirmajā olimpisko spēļu disciplīnā nobraucienā viņa jau distances sākumā atkal krita un no trases tika nogādāta helikopterā. Neilgi pēc tam viņai veica operāciju.

## Privātā dzīve
Bijusi precējusies ar bijušo amerikāņu kalnu slēpotāju Tomasu Vonu, taču 2011. gadā tika paziņots par laulības šķiršanu. No 2013. gada līdz 2015. gadam L. Vona bija tuvās attiecībās ar pasaulē pazīstamāko golfa spēlētāju Taigeru Vudsu.

## Olimpiskās spēles

## Atsauces

## Ārējās saites
*